Ve chi... e je la ultime!
La ultime soluzion da la ultime conte misteriose. Il nestri Garzon nus à tignût companie di cuant che o vin tornât a vierzi la Osterie e al à sielt par nô un grun di bielis robis di lei e scuvierzi. Par cheste stagjon al è just che al polsi, vint regalât a cheste Ostarie un bielissim strument par tamesâ la marilenghe doprant la leteradure. O doprin chest post cu la ultime soluzion par ringraciâlu: cence dubi, al è stât un investiment preseât, pe nestre Ostarie Gnove.
Soluzion
Autôr: Walter Mosley
Titul origjinâl: Futureland
Titul origjinâl de conte: En Masse
Tradutor dal origjinâl: Maurizio Nati
Titul par talian: Futureland, Fanucci, 2006
Notis:
Une pagjine di Walter Mosley avonde significative, dulà che un mont futûr teribil al è contât cun naturalece, tant di fâlu aparî plausibil e normâl. Si cjate ta chest tocut dome une piçule cerce des invenzions visionariis di Mosley, ma cui che al vûl sodisfâ la curiositât bisugne che al lei cence altri chest libri di contis, che a somein separadis une di chê altre ma che a son invezit dutis unidis fra di lôr cun riclams e riferiments precîs.
Tal mont contât di Mosley – il Gogol de classe dai lavoradôrs afro-americans, lu definìs cualchidun – la tecnologjie e je lade une vore indenant, ma no a benefici dal gjenar uman. Un vencul american, a pene daûr dal cjanton: la tiere dal futûr.
fur_Latn fur_Latn fur_Latn fur_Latn fur_Latn fur_Latn vec_Latn fur_Latn fur_Latn fur_Latn fur_Latn